PPS วิ่งฉิว 3 สัปดาห์พุ่งกว่า 30% ชี้งานภาครัฐหนุน-ลุ้นรายได้ปีนี้โต20% แนะซื้อเป้า2.50บ.
PPS วิ่งฉิว 3 สัปดาห์พุ่งกว่า 30% ชี้งานภาครัฐหนุน-ลุ้นรายได้ปีนี้โต20% แนะซื้อเป้า2.50บ. โดยหุ้นปิดตลาดภาคเช้าอยู่ที่ระดับ 1.62 บาท บวก 0.08 บาท หรือ 5.19% ด้วยมูลค่าซื้อขาย 22.47 ล้านบาท
28 มี.ค. 2561

PPS วิ่งต่อเนื่อง 3 สัปดาห์พุ่งแรงว่า 30% ชี้งานภาครัฐหนุน-ยันรายได้ปีนี้โต 20% แนะซื้อเป้า 2.50 บ.
ผู้สื่อข่าวรายงานว่า บริษัท โปรเจค แพลนนิ่ง เซอร์วิส จำกัด (มหาชน) หรือ PPS ปิดตลาดภาคเช้าอยู่ที่ระดับ 1.62 บาท บวก 0.08 บาท หรือ 5.19% ด้วยมูลค่าซื้อขาย 22.47 ล้านบาท ราคาหุ้นปรับตัวขึ้นแรงตลอดเกือบ 3 สัปดาห์ โดยนับตั้งแต่หุ้นยืนที่ระดับ 1.24 บาท เมื่อวันที่ 7 มี.ค.จนถึงล่าสุดปรับตัวขึ้นแล้วกว่า 30.65%

บล.ฟินันเซีย ไซรัส ระบุในบทวิเคราะห์ว่า กลุ่มรับเหมา ครม. อนุมัติรถไฟความเร็วสูงเชื่อม 3 สนามบิน ระยะทาง 220 กม. มูลค่า 2 แสนลบ. ในรูปของ PPP Net Cost ขั้นตอนหลังจากนี้คือร่าง TOR เพื่อให้ ครม. อนุมัติเปิดประมูลต่อไป โดยงานใหญ่ที่คาดว่าจะทยอยเปิดประมูลในไตรมาส 2/61-ไตรมาส 2/61คือ รถไฟทางคู่ รถไฟฟ้าสีม่วงใต้ และมอเตอร์เวย์ งานประมูลภาครัฐฯ ที่มีความชัดเจนเป็นบวกทั้ง CK STEC UNIQ SEAFCO รวมถึง PPS
ขณะที่ PPS ผลประกอบการไตรมาส 4/60 ที่ชะลอ เพราะทางบัญชียังไม่ให้รับรู้กำไรงานสุวรรณภูมิเฟส 2 แต่คาดว่าปีนี้จะกลับมารับรู้ได้ปกติ ขณะที่ ผู้บริหารคาดรายได้โต 20% เทียบช่วงเดียวกันของปีก่อน โดยมีงานในมือรองรับแล้วราว 400 ลบ. งานช่วง 1H18 ส่วนใหญ่เป็นออฟฟิสและมิกซ์ยูสของภาคเอกชน ส่วนงานภาครัฐฯจะเข้ามาเติมเต็มใน 2H18 เราอยู่ในช่วงทบทวนประมาณการ แต่ถ้าอิงมาร์จิ้นใกล้เคียงปีก่อน กำไรทั้งปีน่าจะจบที่ 63-68 ลบ. อิง PE 30 เท่า ราคาเป้าหมายจะอยู่ที่ 2.30-2.50 บาท คงคำแนะนำซื้อ
บล.โกลเบล็ก ระบุในบทวิเคราะห์ว่า PPS เจรจาประมูลงานที่ปรึกษาก่อสร้างภาคเอกชน 2-3 โครงการมูลค่า 100 ลบ.รู้ผล มี.ค.-เม.ย.นี้ คงเป้ารายได้ปีนี้โต 20%